**Няманя Човіч** (сербск.: Немања Човић; нар. 18 чэрвеня 1991, Нові-Сад, Сербія) — сербскі футбаліст, нападнік кітайскага клуба «Хэнань» з Чжэнчжоу.

Клубная кар’ера
---------------

Пачынаў кар’еру, гуляючы ў ніжэйшых лігах Сербіі. У 2010 годзе апынуўся ў складзе прымаверы італьянскай «Пармы», але так і не дасягнуў асновы клуба. Улетку 2011 года стаў іграком клуба сербскай Суперлігі «Вайводзіна», але ўжо праз месяц перабраўся ў «Спартак Злацібар Вода», дзе гуляў на працягу двух гадоў.

У другой палове 2013 года выступаў за «Доньі Срэм». Першую палову 2014 года правёў у Казахстане, гуляючы за «Спартак» з Семея. Пасля вярнуўся ў «Пролетар», гуляў з ім у Першай лізе Сербіі.

У лютым 2015 года пасля прагляду падпісаў кантракт з салігорскім «Шахцёрам». У першай палове сезона 2015 трывала з’яўляўся на полі, нярэдка і ў стартавым складзе, але пазней страціў месца ў аснове. У лістападзе 2015 года стала вядома, што «Шахцёр» не будзе падаўжаць кантракт з сербам, і той пакінуў клуб.

У сакавіку 2016 года вярнуўся ў «Пролетар». Згуляў за клуб чатыры матчы, пасля чаго зноў апынуўся ў Беларусі, падпісаўшы кантракт з «Мінскам». Здолеў замацавацца ў аснове мінчан, з 8 галамі ў чэмпіянаце стаў адным з найлепшых бамбардзіраў каманды ў сезоне. У лістападзе 2016 года па заканчэнні кантракта пакінуў «Мінск».

У лютым 2017 года стаў іграком клуба «Ламія» з другога дывізіёна Грэцыі. Аднак, ужо ў сакавіку разарваў кантракт і неўзабаве зноў далучыўся да «Мінска». У першай палове сезона 2017 гуляў нерэгулярна, шмат прапускаючы з-за траўм, але пазней стаў трывалым іграком асновы. У лістападзе 2017 года па заканчэнні кантракта пакінуў каманду.

У пачатку 2018 года зноў стаў іграком «Пролетара». У ліпені 2019 года перайшоў у «Вайводзіну», з якой выйграў Кубак Сербіі. У красавіку 2022 года перабраўся ў кітайскі клуб «Куньшань», якому па выніках сезона 2022 дапамог перамагчы ў Першай лізе, а сам стаў найлепшым бамбардзірам каманды. У сакавіку 2023 года «Куньшань» спыніў існаванне, і ў красавіку нападнік перабраўся ў «Хэнань».

Міжнародная кар’ера
-------------------

Выступаў за юнацкія і моладзевыя зборныя Сербіі.

25 студзеня 2021 года дэбютаваў у нацыянальнай зборнай Сербіі, адгуляўшы другі тайм таварыскага матча супраць Дамініканскай Рэспублікі (0:0).

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2015
* Сербія 03Бронзавы прызёр Бронзавы прызёр чэмпіянату Сербіі: 2020
* Сербія Уладальнік Кубка Сербіі: 2020
* Кітай Пераможца Першай лігі Кітая: 2022

Зноскі
------

1. ↑  Nemanja Covic // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Неманья Чович стал игроком "Шахтера", Джурабаев и Мартынюк близки к подписанию контрактов
3. ↑  Футбол. Афанасьев, Чович и Мартынюк покинули солигорский "Шахтер"
4. ↑  "Минск" заключил контракт с Неманьей Човичем
5. ↑  Футбол. Неманья Чович и Сергей Макаров покинули "Минск"
6. ↑  Чович не вернется в «Минск», форвард подписал контракт с «Ламией»
7. ↑  "Минск" заявил Неманью Човича
8. ↑  Неманья Чович покинул "Минск"

|  |  |
| --- | --- |
| ⚙️   Тэматычныя сайты | by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол · УЕФА |